1928 m. vasaros olimpinės žaidynės

1928 m. vasaros olimpinės žaidynės arba IX olimpinės žaidybės – devintosios vasaros sporto olimpinės žaidynės, vykusios Amsterdame, Nyderlanduose. Šis miestas taip pat siekė žaidynių rengimo 1920 ir 1924 metais. Tai buvo antroji ir paskutinė prieš okupaciją olimpiada Lietuvos sportininkams.

Žymūs faktai 
 Pirmą kartą žaidynių istorijoje buvo uždegta olimpinė ugnis. Nors pirmoji fakelo su olimpine ugnimi nešimo estafetė įvyko 1936 m. vasaros olimpinėse žaidynėse.
 Pirmą kartą šalių paradas pradėtas nuo Graikijos sportininkų ir pabaigtas šeimininkų ėjimu. Šios tradicijos vis dar laikomasi ir šių dienų žaidynėse.
 IX žaidynių atidarymą paskelbė princas Hendrikas, įgaliotas karalienės Vilhelminos. Tai buvo pirmas kartas, kai žaidynes atidarė ne šalies valdovas. Karalienė atsisakė grįžti anksčiau iš savo atostogų Norvegijoje, nes organizacinis komitetas nepasitarė su ja dėl atidarymo dienos.
 Lengvosios atletikos varžybos vyko Olimpiniame stadione. Varžybose buvo pirmą kartą panaudotas 400 m rate ilgio bėgimo takeliai, kurie tapo standartu ir naudojami ligi šiol.
 Tai buvo pirmoji olimpiada, kuri vyko 16 dienų. Toks pat laiko tarpas naudojamas ir šiandieninėse žaidynėse. Anksčiau olimpiados vykdavo kelis mėnesius.
 Aktorius Johnny Weissmuller, kuris vaidino „Tarzano“ filmuose, laimėjo du aukso medalius plaukimo rungtyse.
 Ilgų nuotolių bėgikas Paavo Nurmi iš Suomijos laimėjo savo devintąjį aukso ir iš viso dvyliktą olimpinį medalį.
 Kanadietis Percy Williams tapo ketvirtuoju vyrų, laimėjusiu abi 100 m ir 200 m sprinto rungtis.
 Urugvajaus vyrų futbolo rinktinė tapo pirmąja laimėjusia du kartus iš eilės olimpiadoje. Tais metais Pietų Amerikos futbolas padarė tikrą perversmą ir šio regiono šalys laimėjo du medalius. Ligi tol komandinio futbolo rungtyse lyderiavo tik Europos komandos.
 Coca-Cola pirmą kartą rėmė rungtynes.
 Tai buvo pirmosios žaidynės, oficialiai pavadintos „vasaros olimpinėmis žaidynėmis“.
 Vokietija grįžo į olimpiadą pirmą kartą nuo 1912 m. vasaros olimpinių žaidynių, po to kai šaliai buvo uždrausta dalyvauti prieš tai dviejose olimpiadose.
 Helena Nordheim kartu su Nyderlandų gimnastikos komanda laimėjo aukso medalį. 1943 m. holokausto metu ji buvo nužudyta lageryje Lenkijoje.

Sporto šakos 

IX olimpinėse žaidynėse vyko šios sporto šakos (skliausteliuose nurodomas medalių komplektų skaičius):

Pirmą kartą įvyko moterų lengvosios atletikos ir gimnastikos rungtys. Halina Konopacka iš Lenkijos tapo pirmąja atletikos čempione moterimi. 800 m distanciją su kitomis sportininkėmis jos įveikė labai išvargusios, todėl buvo panaikintos visos ilgesnės nei 200 m rungtys iki 1960 m. vasaros olimpinių žaidynių.

Iš olimpinės programos taip pat buvo pašalintas Tenisas. IX olimpiadoje taip pat vyko trijų sporto šakų (vienos neoficialiai) parodomosios rungtynės. Tai fryzų rankinio, korfbolo ir lakroso varžybos.

Dalyvavusios šalys 

Iš viso 46 šalių sportininkai dalyvavo 1928 m. vasaros olimpinėse žaidynėse. Malta, Panama ir Pietų Rodezija (dabartinė Zimbabvė) dalyvavo pirmą kartą.

Medalių lentelės lyderiai

Nuorodos 

 IX olimpiada TOK svetainėje

 
Amsterdamas